4.5.2023.
HR
Službeni list Europske unije
L 118/65
PRILOG IV.
Prilog IV. (dio ATCO.MED) Uredbi (EU) 2015/340 mijenja se kako slijedi: 1. u stavku ATCO.MED.A.005 točka (a) zamjenjuje se sljedećim: „(a) izdavanje, valjanost, produljenje i obnavljanje certifikata o zdravstvenoj sposobnosti potrebnih za korištenje privilegija dozvole kontrolora zračnog prometa ili dozvole studenta kontrolora zračnog prometa; i”; 2. u stavku ATCO.MED.A.020 točka (b) zamjenjuje se sljedećim: „(b) Dodatno zahtjevima utvrđenima u točki (a), imatelji certifikata o zdravstvenoj sposobnosti kategorije 3 moraju bez nepotrebne odgode i prije korištenja privilegija svoje dozvole zatražiti zrakoplovno-medicinski savjet: 1. ako su bili podvrgnuti kirurškoj operaciji ili invazivnom postupku; 2. ako su počeli redovito upotrebljavati bilo kakav lijek; 3. ako su pretrpjeli bilo kakvu značajniju tjelesnu ozljedu koja uključuje nesposobnost korištenja privilegija dozvole; 4. ako boluju od bilo kakve značajnije bolesti koja uključuje nesposobnost korištenja privilegija dozvole; 5. ako znaju da su u drugom stanju; 6. ako su primljeni u bolnicu ili kliniku; 7. ako prvi put trebaju nositi korekcijske leće.
U ovim slučajevima AeMC ili AME mora procijeniti zdravstvenu sposobnost imatelja dozvole ili studenta kontrolora zračnog prometa i odlučiti je li osoba sposobna za nastavak korištenja svojih privilegija.”; 3. u stavku ATCO.MED.A.030 točka (a) zamjenjuje se sljedećim: „(a) Podnositelji zahtjeva za dozvolu kontrolora zračnog prometa ili studenta kontrolora zračnog prometa i imatelji tih dozvola moraju imati certifikat o zdravstvenoj sposobnosti kategorije 3, osim ako se privilegije koriste u okruženju uređaja za osposobljavanje.”.